CELEX: 62011TN0110
Language: da
Date: 2011-02-18 00:00:00
Title: Sag T-110/11: Sag anlagt den 18. februar 2011 — ASA mod KHIM — Merck (FEMIFERAL)

7.5.2011   
            
            
               DA
            
            
               Den Europæiske Unions Tidende
            
            
               C 139/22
            
         Sag anlagt den 18. februar 2011 — ASA mod KHIM — Merck (FEMIFERAL)
   (Sag T-110/11)
   2011/C 139/42
   Stævningen er affattet på polsk
   
      Parter
   
   
      Sagsøger: ASA Sp. z o.o. (Głubczyce, Polen) (ved advokat M. Chimiak)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret ved Harmoniseringskontoret: Merck Sp. z o.o. (Warszawa, Polen)
   
      Sagsøgerens påstande
   
   
               —
            
            
               Afgørelse truffet den 19. november 2010 af Første Appelkammer ved Kontoret for Harmonisering i det Indre Marked (Varemærker og Design) (sag R 0182/2010-1) annulleres i sin helhed.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: ASA Sp. z o.o.
   
      Det omhandlede EF-varemærke: Ordmærket »FEMIFERAL« (ansøgning nr. 5320701) for varer i klasse 5
   
      Indehaver af de i indsigelsessagen påberåbte varemærker eller tegn: Merck Sp. z o.o.
   
      De i indsigelsessagen påberåbte varemærker eller tegn: Det nationale ordmærke »Feminatal« og det nationale figurmærke med ordbestanddelen »feminatal« for varer i klasse 5
   
      Indsigelsesafdelingens afgørelse: Indsigelsen ikke taget til følge
   
      Appelkammerets afgørelse: Ophævelse af indsigelsesafdelingens afgørelse og afslag på varemærkeansøgningen i sin helhed
   
      Søgsmålsgrunde: Tilsidesættelse af artikel 8, stk. 1, litra b), i forordning nr. 207/2009 (1), som følge af, at det urigtigt blev fastslået, at varemærkerne »Feminatal« og »FEMIFERAL« ligner hinanden i en sådan grad, at der for den polske offentlighed foreligger en risiko for forveksling for så vidt angår varernes oprindelse, fejlagtig bedømmelse af særpræget ved de første stavelser »femi«, manglende hensyntagen til særegenheden ved den polske offentlighed og principperne i det polske sprog, samt en fejlagtig vurdering af varernes lighed på alle tre planer, dvs. det visuelle, det fonetiske og det begrebsmæssige plan.
   
      (1)  Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).